इनेलो एसवाईएल के निर्माण तक चुप नहीं बैठेगी: राजदीप
हरियाणाके निर्माण के समय से पंजाब से हुए जल समझौते को लागू करवाने के लिए इनेलो चुप नहीं बैठेगी और अपना संघर्ष जारी रखेगी। जिस प्रकार प्रदेश के लोगों का इस मुद्दे को लेकर इनेलो को समर्थन मिल रहा है। उससे लगता है कि अब केंद्र की भाजपा सरकार को सर्वोच्च न्यायालय के आदेशों के अनुसार एसवाईएल का निर्माण करवा कर प्रदेश के हक का पानी मजबूर होकर देना पड़ेगा। शनिवार को ये बात इनेलो विधायक राजदीप फौगाट ने कही।
एसवाईएल नहर की खुदाई करने के दौरान हुई गिरफ्तारी के बाद शनिवार को उनका नगर पहुंचने पर इनेलो कार्यकर्ताओं और लोगो ने स्वागत किया। हलकावासियों ने विधानसभा मे क्षेत्र की मांगों को पुरजोर तरीके से उठाने पर भी विधायक का आभार व्यक्त किया। उन्होंने कहा कि 23 फरवरी को हरियाणा प्रदेश के किसानों इनेलो कार्यकर्ताओ ने दिखा दिया कि वे अपने हक के लिए किसी भी स्तर तक जा सकते है। राजदीप ने शंभू बॉर्डर पर गए इनेलो कार्यकर्ताओ का धन्यवाद करते हुए कहा कि इसी संघर्ष की कड़ी में 15 मार्च को प्रदेश से हजारों की तादाद में दिल्ली जाकर जंतर मंतर पर प्रदर्शन किया जाएगा। ताकि बीजेपी की लापरवाह सरकार को जगाया जा सके। इस मौके पर पं. मनफूल शर्मा, हलकाध्यक्ष रामनिवास मिर्च, बबलू श्योराण, मनोज वर्मा, आनंद पार्षद, जयसिंह लांबा, प्रवीण पहलवान, रणबीर, रजनीश नंबरदार, सुनील आदि थे।
कार्यकर्ताओं को संबोधित करते राजदीप फौगाट।
hin_Deva hin_Deva hin_Deva hin_Deva